Държавен вестник, бр. 26, 2000 г., стр. 3

Б Р О Й 26
Д Ъ Р Ж А В Е Н   В Е С Т Н И К
С Т Р .  3
Чл. 11. (1) Концесия върху републикански-
те пътища, включително върху такива, които
ще бъдат изградени от концесионера с негови
средства, се предоставя за изграждане и/или
експлоатация и/или поддържане, при условия-
та и по реда на Закона за концесиите.
(2) Концесия върху общинските пътища се
предоставя при условията и по реда на Закона
за общинската собственост.
Чл. 12. Министърът на регионалното разви-
тие и благоустройството:
1. създава необходимата организация и пра-
ви предложение пред Министерския съвет за
предоставяне на концесии върху републикан-
ските пътища;
2. провежда конкурси и търгове, води прего-
вори и сключва концесионни договори;
3. контролира изпълнението на условията и
задълженията по концесията.
Чл. 13. Концесията се предоставя за конкре-
тен републикански път или за отделни негови
участъци срещу заплащане.
Чл. 14. (1) Концесионната територия обхва-
ща обектите по чл. 13 и съответстващите им
площи по чл. 5.
(2) В случаите, когато обект на концесия е
автомагистрала, концесионната територия об-
хваща и площите, необходими за изграждане на
крайпътни обслужващи комплекси, определе-
ни с техническата документация за изграждане
на автомагистралата.
Чл. 15. (1) Кандидатите за концесия запла-
щат такси при подаване на заявленията за учас-
тие в конкурсите или търговете.
(2) Размерът на таксата по ал. 1 се определя
с тарифа, а редът за нейното събиране се опре-
деля с правилника за прилагането на закона.
Чл. 16. (1) Концесионерът заплаща концеси-
онно възнаграждение.
(2) С решението за предоставяне на кон-
цесия Министерският съвет може да освобо-
ди концесионера от задължението да запла-
ща концесионно възнаграждение за опреде-
лен срок или за целия срок на концесията в
зависимост от степента на икономическата
ефективност на проекта, свързана със стой-
ността на необходимите за реализацията му
инвестиции, с равнището на трафика и с раз-
мера на таксите за преминаване.
(3) С решението за предоставяне на конце-
сията Министерският съвет може да предвиди
право на концесионера на собственост върху
постъпленията от таксите за преминаване и/
или ползване на магистралата, право да наема
подизпълнители за осъществяване на дейно-
стите в крайпътните обслужващи комплекси,
както и право да получава други облекчения по
отношение на реда и начина на финансиране и
управление на концесията.
(4) В случаите по ал. 2 и 3 министърът на
регионалното развитие и благоустройството или
упълномощено от него длъжностно лице води
преговори със спечелилия конкурса или търга
кандидат за участието на държавата във фи-
нансирането на проекта в рамките на основни-
те параметри на концесията, установени с ре-
шението за нейното предоставяне.
Чл. 17. (1) Разходите на концесионера, свър-
зани с изграждането, експлоатацията и поддър-
жането на обекта на концесия, се признават за
фактически разходи.
(2) Разходите по ал. 1, формирани като фи-
нансови загуби, започват да се приспадат пос-
ледователно от годината, в която започва екс-
плоатацията на обекта на концесия за срок,
определен в концесионния договор.
(3) Допълнителните разходи, направени от
концесионера, се признават за фактически раз-
ходи само когато това е предвидено в концеси-
онния договор.
(4) Източник за възстановяване на направе-
ните разходи са приходите от таксите по чл. 10,
както и приходите от реализацията на правото
на концесионера единствено да извършва тър-
говска дейност и услуги на територията на обек-
та на концесия в случаите, когато тези приходи
са предоставени на концесионера с концесион-
ния договор.
Чл. 18. (1) Специалното ползване на пътища-
та се осъществява с разрешение на собственика
или на администрацията, управляваща пътя.
(2) Физическите и юридическите лица зап-
лащат такси за специалното ползване на пъти-
щата, освен когато в международен договор, по
който Република България е страна, е предви-
дено друго.
(3) Размерът на таксите по ал. 2 се опре-
деля от:
1. Министерския съвет—за републикански-
те пътища;
2. общинските съвети—за общинските пътища;
3. собствениците—за частните пътища.
(4) Лицата, получили разрешение за спе-
циално ползване, отстраняват за своя сметка
всички причинени от тях повреди и нанесени
щети по пътищата или възстановяват разхо-
дите за това, направени от администрацията,
управляваща пътя.
(5) Специалното ползване на пътищата се
извършва при условия и по ред, определени с
наредба на Министерския съвет.
Г л а в а  ч е т в ъ р т а
УПРАВЛЕНИЕ
Чл. 19. (1) Пътищата се управляват, както
следва:
1. републиканските пътища—от Изпълни-
телната агенция “Пътища” към министъра на
регионалното развитие и благоустройството;